CELEX: C2004/217/57
Language: et
Date: 2004-08-28 00:00:00
Title: Kohtuasi T-247/04: Hagi, mille Asociacíon de Exportadores Españoles de Productos Farmacéuticos (“ASEPROFAR”) ja Española de Desarollo e Impulso Farmacéutico, S.A. (“EDIFA”) esitasid 17. juunil 2004 Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/32
            
         Hagi, mille Asociacíon de Exportadores Españoles de Productos Farmacéuticos (“ASEPROFAR”) ja Española de Desarollo e Impulso Farmacéutico, S.A. (“EDIFA”) esitasid 17. juunil 2004 Euroopa Ühenduste Komisjoni vastu
   (Kohtuasi T-247/04)
   (2004/C 217/57)
   Kohtuasja menetluse keel: hispaania keel
   Euroopa Ühenduste Esimese Astme Kohus on saanud 17. juunil 2004 hagi, mille on Euroopa Ühenduste Komisjoni vastu esitanud Asociacíon de Exportadores Españoles de Productos Farmacéuticos (“ASEPROFAR”) ja Española de Desarollo e Impulso Farmaceutico, S.A. (“EDIFA”), asukoht Madrid, esindaja advokaat Luis Ortiz Blanco.
   Hageja palub esimese astme kohtul:
   
               —
            
            
               tühistada Euroopa Ühenduste Komisjoni otsus, mis sisaldub 2. aprilli, 6. mai ja 10. mai 2004. aasta kirjades, millega komisjon otsustas loobuda kaebuste nr P/2002/4609 ja 2003/5119 (EÜ asutamislepingu artikli 29 kohaldamine) edasisest menetlusest põhjendusel, et 13. juuni 2003. aasta kuninglik määrus nr 725/2003 ei riku EÜ asutamislepingu artiklit 29 ega EÜ asutamislepingu artiklit 10 koostoimes EÜ asutamislepingu artikliga 29;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Kaesoleva kaebuse esemeks on tühistada Euroopa Ühenduste Komisjoni 2. aprilli, 6. mai ja 10. mai 2004. aasta kirjades sisalduv otsus osas, millega jäetakse rahuldamata hageja esitatud kaebused (P/2002/4609 ja 2003/5119) 13. juuni 2003. aasta kuningliku määruse nr 725/2003 vastuvõtmise peale niivõrd, kuivõrd see muudab seaduse nr 25/1990 meditsiinitoodete kohta artikli 100 lõike 2 teatud aspekte.
   Real Decreto kohustab hulgimüüjaid, kes tegelevad ravimite edasimüügiga, teavitama terviseasutusi apteekidele ja teistele hulgimüüjatele müüdud meditsiiniliste toodete kogustest. Seejärel edastab see ametiasutus nimetatud teabe ravimilaboritele. Hagejad leiavad, et ravimilaborid võivad kohaldada efektiivselt meetmeid eksportivate hulgimüüjate poolt teistesse ühenduse liikmesriikidesse toimuva ekspordi takistamiseks, kui nad saavad teada, millised hulgimüüjad ravimeid ekspordivad, milliseid ravimtooteid ja millises koguses eksporditakse.
   Hagejad leiavad seetõttu, et kõnealune kuninglik määrus rikub EÜ asutamislepingu artiklit 29 või selle artiklit 10 koostoimes artikliga 29.